8 December 2015
ພິທີຊາປະນາກິດສົບພະອາຈານໃຫຍ່ມະຫາຜ່ອງສະມາເລີກຈະມີຂຶ້ນໃນວັນທີ 20 ທັນວານີ້
ຄະນະຮັບຜິດຊອບຈັດພິທີຊາປະນະກິດສົບພະອາຈານໃຫຍ່ມະຫາຜ່ອງສະມາເລີກອະດິດປະທານສູນກາງອົງການພຸດທະສາດສະໜາສໍາພັນລາວ (ອພສ) ໃຫ້ຮູ້ວ່າ: ພິທີດັ່ງກ່າວຈະຈັດຂຶ້ນໃນວັນທີ 20 ທັນວາທີ່ຈະເຖິງນີ້ທີ່ເດີນທາດຫລວງ, ຊຶ່ງນັບແຕ່ເວລາ 13:00 ໂມງຈະເລີ່ມເຄື່ອນສົບຈາກວັດອົງຕື້ມະຫາວິຫານໄປເດີນທາດຫລວງ ແລະ ເວລາປະມານ 20:00 ໂມງແມ່ນພິທີວາງເພີງເຢັນ.
ຄະນະຮັບຜິດຊອບດັ່ງກ່າວໃຫ້ຮູ້ວ່າ: ນັບແຕ່ພະອາຈານໃຫຍ່ມະຫາຜ່ອງສະມາເລີກ,ໄດ້ລະສັງຂານໃນວັນທີ 7 ຕຸລາ 2015 ກໍໄດ້ມີບັນດາອອກຕົນຍາດໂຍມທົ່ວສາລະທິດທັງພາຍໃນ ແລະ ຕ່າງປະເທດຫລັ່ງໄຫລເຂົ້າກາບສັກກາຣະສາຣິຣະສັງຂານພະອາຈານໃຫຍ່ຢູ່ວັດອົງຕື້ມະຫາວິຫານ, ເພື່ອສະແດງຄວາມເຄົາລົບບູຊາ, ຄວາມກະຕັນຍູກະຕະເວທີ, ຮູ້ບຸນຄຸນ ແລະຄຸນງາມຄວາມດີຂອງພະອາຈານໃຫຍ່, ໂດຍມີພິທີບຳເພັນກຸສົນຢ່າງຕໍ່ເນື່ອງ, ມີການເຮັດບຸນປະຈຳວັນເປັນຕົ້ນແມ່ນໃສ່ບາດຖວາຍສັງຂະທານ, ສູດພຣະອະພິທັມ, ຖວາຍພັດຕາຫານເພນ ແລະ ຮັບຕ້ອນການເຂົ້າສັກກາຣະສາຣິຣະສັງຂານຈາກຄະນະພະສົງ ແລະ ອອກຕົນຍາດໂຍມ, ສູດພຣະອະພິທັມ, ຟັງເທສະໜາ, ຄາຣາວະຮັບພອນ, ກິດຈະກຳສົນທະນາທັມ ແລະ ອື່ນໆຕາມປະເພນີ.
Subscribe to: Post Comments (Atom)